КОМИ РЕСПУБЛИКАЛÖН ОЛАНПАС

**«Коми Республикаса государственнöй гражданскöй службалöн öткымын юалöм йылысь»**

**Коми Республикаса Оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2010 вося рака тöлысь 18 лунö

**1 статья.** Пыртны «Коми Республикаса государственнöй гражданскöй службалöн öткымын юалöм йылысь» Коми Республикаса Олакнпасö (Коми Республикаса государственнöй власьт органъяслöн индöд-тшöктöмъяс, 2005, 10 №, 4045 ст.; 2006, 2 №, 4206 ст.; 2007, 1 №, 4671 ст.; 2008, 5 №, 204 ст.; 11 №, 601 ст.; 12 №, 721 ст.; 2009, 7 №, 83 ст.; 16 №, 260 ст.; 34 №, 644 ст.; 2010, 5 №, 64 ст.) татшöм вежсьöмъяс:

1. 11 статьяын:

1) 1 юкöнö содтыны татшöм 31 пункт:

«31) урчитö Коми Республикаса государственнöй гражданскöй службалысь класснöй чинъяс сетан да видзан пöрадок;»;

2) 2 юкöнса 1 пунктын «урчитö Коми Республикаса государственнöй гражданскöй службалöн класснöй чинъяс сетан да видзан пöрадок» кывъяс киритны.

2. 6 статьяса 9 юкöн гижны:

«9. Вынсьöдны Коми Республикаса государственнöй гражданскöй службалöн класснöй чинъяс сетан да видзан пöрадок йылысь положение тайö Оланпас дорö содтöд серти.».

3. Оланпасö содтыны содтöд тайö Оланпас дорö содтöдын индöм серти.

**2 статья.** Тайö Оланпасыс вынсялö сiйöс официальнöя йöзöдан лунсянь дас лун бöрын.

Коми Республикаса Юралысь В.М.Гайзер

Сыктывкар

2010 вося рака тöлысь 29 лун

26-РЗ №

«Коми Республикаса

государственнöй гражданскöй службалöн

öткымын юалöм йылысь»

Коми Республикаса Оланпасö

вежсьöмъяс пыртöм йылысь»

Коми Республикаса Оланпас дорö

содтöд

«Коми Республикаса

государственнöй гражданскöй службалöн

öткымын юалöм йылысь»

Коми Республикаса Оланпас дорö

содтöд

**Коми Республикаса государственнöй гражданскöй службалöн класснöй чинъяс сетан да видзан пöрадок йылысь**

**ПОЛОЖЕНИЕ**

1. Тайö Положениеыс «Россия Федерацияса государственнöй гражданскöй служба йылысь» Федеральнöй оланпаслöн 11 статья серти урчитö Коми Республикаса государственнöй гражданскöй службалöн класснöй чинъяс сетан да видзан пöрадок (водзö – класснöй чинъяс) Коми Республикаса государственнöй гражданскöй служащöйяслы (водзö – Коми Республикаса гражданскöй служащöйяс).

2. Класснöй чинъяслысь чин серти ыдждасö урчитöны тадзи:

|  |  |
| --- | --- |
| Класснöй чинъяс | Гражданскöй служба чин группаяс |
| 1 | 2 |
| Коми Республикаса государственнöй гражданскöй службалöн 3 класса секретарКоми Республикаса государственнöй гражданскöй службалöн 2 класса секретарКоми Республикаса государственнöй гражданскöй службалöн 1 класса секретар | ичöт группа |
| Коми Республикаса государственнöй гражданскöй службалöн 3 класса референтКоми Республикаса государственнöй гражданскöй службалöн 2 класса референтКоми Республикаса государственнöй гражданскöй службалöн 1 класса референт | шöр группа |
| Коми Республикаса государственнöй гражданскöй службалöн 3 класса сöветникКоми Республикаса государственнöй гражданскöй службалöн 2 класса сöветникКоми Республикаса государственнöй гражданскöй службалöн 1 класса сöветник | нуöдысь группа |
| Коми Республикалöн 3 класса государственнöй сöветникКоми Республикалöн 2 класса государственнöй сöветникКоми Республикалöн 1 класса государственнöй сöветник | ыджыд группа |
| Коми Республикалöн 3 класса действительнöй государственнöй сöветникКоми Республикалöн 2 класса действительнöй государственнöй сöветникКоми Республикалöн 1 класса действительнöй государственнöй сöветник | вылыс группа |

3. Классной чинъяссö сетöны Коми Республикаса гражданскöй служащöйлы быдöнлы гражданскöй служба чин серти, гражданскöй служба чин группа серти чинлысь ыдждасö видзöдöмöн, а сiдзжö уджсикас тшупöдсö, воддза класснöй чинын да гражданскöй служба чинын Коми Республикаса государственнöй гражданскöй службаын уджаландырсö артыштöмöн (водзö – Коми Республикаса гражданскöй служба).

4. Класснöй чиныс вермас лоны первой либö öчереднöй. Первой класснöй чиныс сетсьö Коми Республикаса гражданскöй служащöйлы, кодлöн абу на класснöй чиныс.

5. Первой класснöй чинъясöн (Коми Республикаса гражданскöй служба чин группа вылö видзöдöмöн, кытчö пырö Коми Республикаса гражданскöй служащöйлöн уджалан гражданскöй служба чин) лоö:

1) Коми Республикаса гражданскöй служба чинлöн ичöт группалы – Коми Республикаса государственнöй гражданскöй службалöн 3 класса секретар;

2) Коми Республикаса гражданскöй служба чинлöн шöр группалы – Коми Республикаса государственнöй гражданскöй службалöн 3 класса референт;

3) Коми Республикаса гражданскöй служба чинлöн нуöдысь группалы – Коми Республикаса государственнöй гражданскöй службалöн 3 класса сöветник;

4) Коми Республикаса гражданскöй служба чинлöн ыджыд группалы – Коми Республикалöн 3 класса государственнöй сöветник;

5) Коми Республикаса гражданскöй служба чинлöн вылыс группалы – Коми Республикалöн 3 класса действительнöй государственнöй сöветник;

6. Коми Республикаса гражданскöй служащöйлы, кодлöн эм федеральнöй государственнöй гражданскöй службалöн класснöй чин, мöд сикас государственнöй службалöн класснöй чин, дипломатическöй ранг, воинскöй либö торъя звание, Коми Республикаын муниципальнöй службаса класснöй чин, вермасны сетны первой класснöй чин öти тшупöд вылö ыджыдджыкöс первой класснöй чинысь, мый урчитöма тайö Положениелöн 5 пунктöн Коми Республикаса гражданскöй служба чин группаяслы, кытчö пырö Коми Республикаса гражданскöй служащöйлöн Коми Республикаса гражданскöй служба чин, сэтшöм условие дырйи, кор федеральнöй государственнöй гражданскöй службалöн класснöй чинын, мöд сикас государственнöй службалöн класснöй чинын, дипломатическöй рангын, воинскöй либö торъя званиеын, Коми Республикаын муниципальнöй службаса класснöй чинын уджаландырйыс кык воысь абу этшаджык.

7. Первой класснöй чин сетсьö Коми Республикаса гражданскöй служащöйлы испытание бура помасьöм бöрын, мый урчитöма Коми Республикаса гражданскöй служба чинö босьтöм могысь, а кор испытаниесö оз урчитны, сэки Коми Республикаса гражданскöй служба чинö Коми Республикаса гражданскöй служащöйöс индöм бöрын куим тöлысь бöрын. Кор Коми Республикаса гражданскöй служащöйöс урчитöм кадö индылiсны Коми Республикаса гражданскöй службалöн мöд чинö, сэки первой класснöй чинсö сетöны испытание бура помасьöм бöрын, мый урчитöма Коми Республикаса гражданскöй служба чинö босьтöм могысь, а кор испытаниесö оз урчитны, сэки Коми Республикаса гражданскöй служащöйöс Коми Республикаса гражданскöй службалöн сiйö чинö индöм бöрын куим тöлысьысь оз водзджык.

8. Öчереднöй класснöй чинсö сетöны Коми Республикаса гражданскöй служащöйлы воддза класснöй чинын Коми Республикаса гражданскöй служба нуöм вылö урчитöм кад кольöм бöрын да сэтшöм условие дырйи, кор сiйö уджалö Коми Республикаса гражданскöй служба чинын, кутшöмлы артыштöма класснöй чин, кодi сэтшöм жö либö ыджыдджык Коми Республикаса гражданскöй служащöйлöн класснöй чинысь.

Кор Коми Республикаса гражданскöй служащöйлы индöм кадö сетлiсны Коми Республикаса гражданскöй службалысь мöд чин, кодi пырö Коми Республикаса гражданскöй службалöн сiйö жö чин группаö, мый вöлi сылöн водзынджык, сэки öчереднöй класснöй чинсö сетöны условиеясö кутчысьöм дырйи, кутшöмъясöс индöма тайö пунктса медводдза абзацын, да испытание бура помасьöм бöрын, мый индöма Коми Республикаса гражданскöй службалöн сiйö чин вылö, а кор испытаниесö эз урчитлыны, сэки Коми Республикаса гражданскöй служащöйöс Коми Республикаса гражданскöй службалöн сiйö чинö индöм бöрын куим тöлысьысь оз водзджык.

9. Öчереднöй класснöй чин сетöм вылö урчитöны Коми Республикаса гражданскöй службаын воддза класснöй чинын татшöм удж кадколастъяс:

1) Коми Республикаса государственнöй гражданскöй службалöн 3 да 2 класса секретарлöн, Коми Республикаса государственнöй гражданскöй службалöн 3 да 2 класса референтлöн класснöй чинъясын – öти воысь абу этшаджык;

2) Коми Республикаса государственнöй гражданскöй службалöн 3 да 2 класса сöветниклöн, Коми Республикалöн 3 да 2 класса государственнöй сöветниклöн, Коми Республикалöн 3 да 2 класса действительнöй государственнöй сöветниклöн класснöй чинъясын – кык воысь абу этшаджык;

Коми Республикаса государственнöй гражданскöй службалöн 1 класса секретарöн, Коми Республикаса государственнöй гражданскöй службалöн 1 класса референтöн, Коми Республикаса государственнöй гражданскöй службалöн 1 класса сöветникöн, Коми Республикалöн 1 класса государственнöй сöветникöн уджалöм вылö кадыс оз урчитсьы.

10. Коми Республикаса гражданскöй службалöн класснöй чин сетан кадсö арталöны класснöй чин сетан лунсянь.

11. Öчереднöй класснöй чинсö вермасны сетны Коми Республикаса гражданскöй служащöйлы Коми Республикаса гражданскöй службалысь чин серти ыдждасö да уджаландырсö видзöдтöг, мый вöлi воддза класснöй чинын, Коми Республикаса гражданскöй служба чин сетöм дырйи, мый пырö Коми Республикаса гражданскöй сужбалöн вылынджык чин группаö воддза серти. Та дырйи Коми Республикаса гражданскöй служащöйлы вермасны сетны öчереднöй класснöй чин, мый тайö Положениелöн 5 пункт серти Коми Республикаса гражданскöй службалöн сiйö чин группалы лоö первойöн, кор сiйö класснöй чиныс вылынджык Коми Республикаса гражданскöй служащöйлöн класснöй чинысь. Öчереднöй класснöй чин сетсьö тайö пункт серти испытание бура помасьöм бöрын, мый урчитöма пасйöм чин босьтöм могысь, а кор испытаниесö оз урчитлыны, сэки Коми Республикаса гражданскöй служащöйöс Коми Республикаса гражданскöй службалöн сiйö чинö индöм бöрын квайт тöлысьысь оз водзджык.

12. Коми Республикаса гражданскöй служащöйлы öчереднöй калсснöй чинсö вермасны сетны ошкана мераöн татшöм пöрадок серти:

1) воддза класснöй чинын Коми Республикаса гражданскöй службаын уджалöм вылö тайö Положениелöн 9 пунктöн урчитöм кад кольтöдз, но воддза класснöй чинын квайт тöлысьысь абу водзджык, - тайö Положениеöн урчитöм водзö мунысь ыджыдджык класснöй чин, кодi Коми Республикаса гражданскöй службалöн чин группаын, кытчö пырö Коми Республикаса гражданскöй службаын уджалан чиныс;

2) воддза класснöй чинын Коми Республикаса гражданскöй службаын уджалöм вылö тайö Положениелöн 9 пунктöн урчитöм кад кольöм бöрын - тайö Положениеöн урчитöм водзö мунысь ыджыдджык класснöй чин либö тайö Положениеöн урчитöм водзö мунысь ыджыдджык класснöй чинысь тшупöд вылö ыджыдджыкыс, кодi Коми Республикаса гражданскöй службалöн чин группаын, кытчö пырö Коми Республикаса гражданскöй службаын уджалан чиныс;

Öчереднöй класснöй чинсö ошкана мераöн оз вермыны сетны сьöрсьöн-бöрсьöн чин ыдждаö кутчысьтöг, кор сетöны Коми Республикаса гражданскöй служащöйлы Коми Республикаса гражданскöй служба чин, мый пырö Коми Республикаса гражданскöй службалöн ыджыдджык чин группаö воддза сертиыс.

13. Класснöй чин оз сетсьы Коми Республикаса гражданскöй служащöйяслы, кодъяслöн вöлiны дисциплинарнöй взысканиеяс, а сiдзжö Коми Республикаса гражданскöй служащöйяслы, кодъяс серти нуöдсьö служебнöй прöверка либö панöма уголовнöй делö.

14. Коми Республикаса государственнöй гражданскöй службалöн 1, 2 да 3 класса сöветниклысь, Коми Республикаса государственнöй гражданскöй службалöн 1, 2 да 3 класса референтлысь, Коми Республикаса государственнöй гражданскöй службалöн 1, 2 да 3 класса секретарлысь класснöй чинъяс сетсьöны Коми Республикаса гражданскöй служащöйяслы удж вылö босьтысьöс петкöдлысьöн, кыдзи Коми Республикаса государственнöй власьт органлöн, Коми Республикаса государственнöй органлöн (водзö – Коми Республикаса государственнöй орган) юрнуöдысьöн либö сiйö юрнуöдысьöс петкöдлысьöн, кодi збыльмöдö уджмогъяс Коми Республика нимсянь (водзö – удж вылö босьтысь). Тайö пунктын индöм класснöй чинъяс сетсьöны удж вылö босьтысьлöн актöн.

15. Коми Республикалöн 1, 2 да 3 класса действительнöй государственнöй сöветниклысь, Коми Республикалöн 1, 2 да 3 класса государственнöй сöветниклысь класснöй чинъяс сетö Коми Республикаса гражданскöй служащöйлы Коми Республикаса Юралысь Коми Республикаса государственнöй органъяслöн юрнуöдысьяслöн представление серти. Тайö пунктын индöм класснöй чинъяс сетсьöны Коми Республикаса Юралысьлöн актöн.

16. «Юрнуöдысьяс», «специалистъяс» да «могмöдысь специалистъяс» Коми Республикаса гражданскöй службаын уджалысь Коми Республикаса гражданскöй служащöйяслы класснöй чинъяс сетсьöны наöн квалификационнöй экзамен сдайтöм бöрын, мый нуöдсьö законодательствоöн урчитöм пöрадок серти.

Квалификационнöй экзамен оз нуöдсьы, кор тайö пунктын индöм Коми Республикаса гражданскöй служба чинын уджалысь Коми Республикаса гражданскöй служащöйлы сетöны класснöй чинсö ошкана мераöн тайö Положениелöн 12 пункт серти.

Удж вылö босьтысьöс петкöдлысьлöн ходатайство серти Коми Республикаса Юралысь вермас примитны решение, медым сетны класснöй чинсö Коми Республикаса гражданскöй служащöйяслы, кодъяс уджалöны Коми Республикаса гражданскöй службалöн вылыс группаö пырысь «юрнуöдысьяс» категорияса Коми Республикаса гражданскöй служба чинын, наöн квалификационнöй экзамен сдайттöг.

17. Коми Республикаса гражданскöй служащöйяслы, кодъяс уджалöны став группаса «отсасьысьяс (сöветникъяс)» категорияса Коми Республикаса гражданскöй служба чинын, класснöй чинъяссö сетöны наöн квалификационнöй экзамен сдайттöг.

18. Класснöй чин сетан процедура заводитöм:

1) Коми Республикаса гражданскöй служащöй сетö удж вылö босьтысьлы гижöмöн шыöдчöм сылы класснöй чин сетöм йылысь. Класснöй чин сетöм йылысь шыöдчöмсö сетö Коми Республикаса гражданскöй служащöй кад кольöм бöрын да кор эмöсь условиеяс, мый артыштöма тайö Положениелöн 7, 8, 11 пунктъясöн;

2) Коми Республикаса гражданскöй служащöйлöн веськыда юрнуöдысь сетö удж вылö босьтысьöс петкöдлысьлы Коми Республикаса гражданскöй служащöйлы ошкана мераöн класснöй чин сетöм йылысь ходатайство, кор Коми Республикаса гражданскöй служащöйлöн веськыда юрнуöдысьöн лоö удж вылö босьтысьöс петкöдлысь – удж вылö босьтысьöс петкöдлысьлöн индöмöн;

3) удж вылö босьтысьöс петкöдлысь примитö законодательствоöн артыштöм пöрадок серти öчереднöй квалификационнöй экзамен нуöдöм йылысь решение.

19. Тайö Положениелöн 18 пунктса 1, 2 подпунктъясын индöм документъяс босьтöм бöрын удж вылö босьтысьöс петкöдлысь:

1) примитö квалификационнöй экзамен нуöдöм йылысь решение да индö сiйöс нуöдан кадпас, сэтшöм случай дырйи, кор тайö Положениеöн артыштöма сетны класснöй чинсö квалификационнöй экзамен сдайтöм бöрын;

2) тшöктö дасьтыны документъяс, кутшöмъясöс артыштöма тайö Положениелöн 20 пунктöн, сэтшöм случай дырйи, кор тайö Положениеöн артыштöма сетны класснöй чинсö квалификационнöй экзамен сдайтöм бöрын;

3) дасьтö ходатайство Коми Республикаса Юралысьлöн ним вылö, медым сетны вылыс группалöн «юрнуöдысьяс» категорияса Коми Республикаса гражданскöй служба чинын уджалысь Коми Республикаса гражданскöй служащöйлы класснöй чин сыöн квалификационнöй экзамен сдайттöг да тшöктö дасьтыны документъяс, кутшöмъясöс артыштöма тайö Положениелöн 20 пунктöн.

20. Сэтшöм случай дырйи, кор тайö Положениеöн артыштöма сетны класснöй чинсö квалификационнöй экзамен сдайттöг, сэки удж вылö босьтысьöс петкöдлысь Коми Республикаса гражданскöй служащöйлы класснöй чин сетöм йылысь решение примитöм могысь сетö татшöм документъяс:

1) Коми Республикаса гражданскöй служащöйлöн тöдöмлунъяс, навыкъяс да кужанлунъяс (профессиональнöй тшупöд) йылысь да сылы класснöй чин сетны позянлун йылысь Коми Республикаса гражданскöй служащöйлöн веськыда юрнуöдысьлöн отзыв;

2) справка, кытчö пыртöма Коми Республикаса гражданскöй служащöй йылысь юöр (Коми Республикаса гражданскöй службаын уджалан чин; Коми Республикаса гражданскöй служба чинö босьтан кадпас; Коми Республикаса гражданскöй службаын уджалан чинын квалификационнöй корöмъяс; эм-абу Коми Республикаса гражданскöй службалöн класснöй чин, федеральнöй государственнöй гражданскöй службалöн класснöй чин, мöд сикас государственнöй службалöн класснöй чин, дипломатическöй ранг, воинскöй либö торъя звание, Коми Республикаын муниципальнöй службаса класснöй чин да сэнi уджаландыр; Коми Республикаса гражданскöй службалöн стаж, муниципальнöй служба стаж да öтувъя уджалан стаж Коми Республикаса гражданскöй служба чинын уджлöн лöсялана специализация серти уджалан местасö, уджалан стажсö индöмöн; велöдчöм тшупöд; Коми Республикаса гражданскöй служащöйлöн наградаяс, ошкöмъяс да сэтшöм мукöдтор йылысь; Коми Республикаса гражданскöй служащöйöс выльысь дасьтöм, уджсикас кыпöдöм, сылöн стажирутчöм йылысь юöр; мый абу сэтшöмтор, мый артыштöма тайö Положениелöн 13 пунктöн).

21. Тайö Положениелöн 20 пунктын индöм документъяс видлалöм бöрын удж вылö босьтысьöс петкöдлысь:

1) примитö Коми Республикаса гражданскöй служащöйлы тайö Положениелöн 14 пунктöн артыштöм класснöй чин сетöм йылысь (сетöмын öткажитöм йылысь) решение;

2) мöдöдö тайö Положениелöн 15 пунктöн артыштöм класснöй чин Коми Республикаса гражданскöй служащöйлы сетöм йылысь представление тайö Положениелöн 23 пунктöн артыштöм пöрадок серти.

22. Тайö Положениелöн 21 пунктлöн 1 подпункт серти Коми Республикаса гражданскöй служащöйлы класснöй чин сетöм йылысь (сетöмын öткажитöм йылысь) удж вылö босьтысьлöн решениесö колö примитны класснöй чин сетан процедура заводитчöм бöрын куим тöлысьысь оз сёрджык тайö Положениелöн 18 статьяса 1, 2 подпунктъяс серти. Класснöй чин сетöмын öткажитöмсö колö подулавны.

23. Тайö Положениелöн 15 пунктöн артыштöм класснöй чин сетöм йылысь представлениесö мöдöдöны Коми Республикаса государственнöй органö, кодi збыльмöдö Коми Республикаса государственнöй гражданскöй службаöн веськöдлан могъяс (водзö – гражданскöй службаöн веськöдлан государственнöй орган) татшöм кадö:

1) квалификационнöй экзамен нуöдöм дырйи – законодательствоöн урчитöм кадö;

2) квалификационнöй экзамен нуöдтöг – тайö Положениелöн 18 пунктлöн 1, 2 подпунктъяс серти класснöй чин сетан процедура заводитчöм бöрын куим тöлысьысь оз сёрджык.

Класснöй чин сетöм йылысь представлениекöд пуктыссьöны татшöм документъяс:

1) Коми Республикаса гражданскöй служащöйлöн экзаменационнöй лист да Коми Республикаса гражданскöй служащöйöн квалификационнöй экзамен сдайтöм йылысь аттестационнöй (конкурснöй) комиссиялöн сёрнигижöд (сiйöс нуöдöм дырйи);

2) тайö Положениелöн 18 пунктса да 20 пунктса 1, 2 подпунктъясöн артыштöм документъяс;

3) Коми Республикаса Юралысьлöн ним вылö вылыс группалöн «юрнуöдысьяс» категорияса Коми Республикаса гражданскöй служба чинын уджалысь Коми Республикаса гражданскöй служащöйлы сыöн квалификационнöй экзамен сдайттöг класснöй чин сетöм йылысь ходатайство.

Гражданскöй службаöн веськöдлан государственнöй орган документъяс сетöмсянь 10 уджалан лунöн прöверитö, кыдзи кутчысьöны законодательствоö Коми Республикаса гражданскöй служащöйöс Коми Республикаса гражданскöй службаö босьтöм дырйи, Коми Республикаса гражданскöй служба чинö индöм дырйи да сыöн Коми Республикаса гражданскöй службаын уджалiгöн, а сiдзжö прöверитö Коми Республикаса гражданскöй служащöйлы класснöй чин сетан пöрадок да кор торкалöмъяс абуöсь, дасьтö Коми Республикаса Юралысьлысь лöсялана решение бала да сетö сiйöс колана документъяс пунктöмöн Коми Республикаса Юралысьлöн да Коми Республикаса Правительстволöн Администрацияса Веськöдлысьлы водзö Коми Республикаса Юралысьлы видлавны сетöм вылö. Кор аддзöма торкöмъяс, сэки гражданскöй службаöн веськöдлан государственнöй орган бергöдö документъяссö гижöда помшуöмöн, кöнi индöны бергöдан помкасö. Торкалöмъяссö бырöдöм бöрын, мый лоис гражданскöй службаöн веськöдлан государственнöй органöн документъяс бергöдöмлы помкаöн, класснöй чин сетöм йылысь представлениесö колана документъяс содтöмöн вермасны мöдöдны выльысь.

Коми Республикаса гражданскöй служащöйлы класснöй чин сетöм йылысь Коми Республикаса Юралысьлöн решениесö сiйöс примитан лунсянь вит уджалан лунöн мöдöдöны Коми Республикаса государственнöй органö, кöнi индöм Коми Республикаса гражданскöй служащöйыс уджалö Коми Республикаса гражданскöй служба чинын.

Класснöй чин сетöм йылысь решениеöн Коми Республикаса гражданскöй служащöйöс колö тöдмöдны Коми Республикаса государственнöй органö, кöнi индöм Коми Республикаса гражданскöй служащöйыс уджалö Коми Республикаса гражданскöй служба чинын, сылöн воан лунсянь вит уджалан лунöн.

24. Коми Республикаса Юралысь вермас примитны Коми Республикаса гражданскöй служащöйлы класснöй чин сетöмын öткажитöм йылысь решение.

Коми Республикаса гражданскöй служащöйлы класснöй чин сетöмын öткажитöм йылысь Коми Республикаса Юралысьлöн решениесö, кöнi индöма öткажитöм вылö помкаяссö, сiйöс примитан лунсянь вит уджалан лунöн мöдöдöны Коми Республикаса государственнöй органö, кöнi индöм Коми Республикаса гражданскöй служащöйыс уджалö Коми Республикаса гражданскöй служба чинын.

Класснöй чин сетöмын öткажитöм йылысь решениеöн Коми Республикаса гражданскöй служащöйöс колö тöдмöдны Коми Республикаса государственнöй органö, кöнi индöм Коми Республикаса гражданскöй служащöйыс уджалö Коми Республикаса гражданскöй служба чинын, лöсялана решение воан лунсянь вит уджалан лунöн.

Коми Республикаса гражданскöй служащöй, кодлы öткажитöма сетны класснöй чин, вермас выльысь шыöдчыны сылы класснöй чин сетöм могысь, но сылы класснöй чин сетöмын öткажитöм йылысь решение примитöм бöрын квайт тöлысьысь оз водзджык.

25. Класснöй чин сетöм йылысь гижöдсö индöны личнöй делöö да Коми Республикаса гражданскöй служащöйлöн уджпас небöгö.

26. Сетöм класснöй чиныс кольö Коми Республикаса гражданскöй служащöйлы Коми Республикаса гражданскöй службаын уджалан чинысь мунöм дырйи да Коми Республикаса гражданскöй службаысь уволитчöм дырйи (сы лыдын мый йитчöма пенсия вылö мунöмкöд), а сiдзжö Коми Республикаса гражданскöй службаö выльысь пырöм дырйи.

27. Россия Федерацияса гражданинлысь вермасны мырддьыны класснöй чинсö федеральнöй законодательствоöн урчитöм пöрадок серти.

28. Класснöй чин сетöмкöд йитчöм юалöмъяс кузя торъя служебнöй вензьöмъяссö видлалöны Россия Федерацияса законодательство серти.».

Вудж. Кузнецова Н.А., 19 068 пас